คนไทยในกรุงโตเกียวยืนชูป้ายกลางชิบูย่าประณามการทำร้าย จ่านิว
กลุ่มคนไทยในกรุงโตเกียวยืนชูป้ายประณามการทำร้าย จ่านิว ประท้วงเลือกตั้งไม่แฟร์ไม่ฟรี และเรียกร้องความยุติธรรมให้ฮิโรยูกิรอยเตอร์ ชาวญี่ปุ่น ที่ถูกยิงเสียชีวิตในเหตุการณ์ 10 เมษา 5330 มิ.ย.2562 จากเหตุการณ์ทำร้ายร่างกาย สิรวิชญ์ เสรีธิวัฒน์ หรือ จ่านิว นักกิจกรรมทางการเมือง กลุ่ม Start up people จนบาดเจ็บสาหัส เมื่อวันที่ 28 มิ.ย.ที่ผ่านมา ณ ปากซอยรามอินทรา 109 กรุงเทพฯ โดยที่เหตุการณ์ความรุนแรงครั้งนี้ นับว่าเป็นครั้งที่ 2 แล้ว ที่กลุ่มบุคคลนิรนามได้กระทำความรุนแรงต่อ เขา และที่ผ่านมาได้มีนักกิจกรรมทางการเมือง ที่ส่งเสริมประชาธิปไตยและสิทธิมนุษยชน ถูกทำร้ายร่างกายมาไม่น้อยกว่า 16 ครั้ง แต่ทว่าเจ้าหน้าที่รัฐ แทบทั้งหมดไม่สามารถดำเนินการจับตัวผู้กระทำผิดมาลงโทษได้เลยนั้นล่าสุดวันนี้ผู้สื่อข่าวได้รับแจ้งว่า เมื่อเวลาประมาณ 13.00 น. ตามเวลาประเทศญี่ปุ่นกลุ่มคนไทยในกรุงโตเกียวตัวกันบริเวณห้าแยกชิบูย่าเพื่อประท้วงรัฐบาลเผด็จการ พล.อ.ประยุทธ์ จันทร์โอชา กรณีการเลือกตั้งไม่เป็นธรรมและขาดเสรีภาพ รวมทั้งประณามการทำร้ายจ่านิวนอกจากนี้มีกลุ่มผู้ประท้วงชูป้ายขนาดใหญ่ประณามการฆ่าฮิโรยูกิ มูราโมโตะ ช่างภาพสำนักข่าวรอยเตอร์ ชาวญี่ปุ่น ในเหตุการณ์สลายการชุมนุมแนวร่วมประชาธิปไตยต่อต้านเผด็จการแห่งชาติ หรือ นปช. โดยศูนย์อำนวยการแก้ไขสถานการณ์ฉุกเฉิน(ศอฉ.)ภายใต้รัฐบาลอภิสิทธิ์ เวชชาชีวะ เมื่อวันที่ 10 เม.ย.2553 ด้วย โดยมีป้ายเขียนว่า ทหารไทยฆ่าประชาชา และ ทหารไทยฆ่าคุณฮิโรยูกิสำหรับ พล.อ.ประยุทธ์ ช่วงนี้อยู่ในระหว่างเดินทางเข้าร่วมการประชุม G20 ซึ่งจัดขึ้นที่ประเทศญี่ปุ่นทั้งนี้คดีไต่สวนการเสียชีวิตของฮิโรยูกิเมื่อวันที่ 30 เม.ย. 58 ศาลอาญากรุงเทพใต้ ศาลมีคำสั่ง คดีไต่สวนชันสูตรพลิกศพของฮิโรยูกิ ร่วมกับวสันต์ ภู่ทอง และทศชัย เมฆงามฟ้า 2 ผู้ชุมนุม นปช. โดยศาลมีคำสั่งว่า ไม่ทราบว่าใครเป็นผู้ลงมือกระทำหรือไม่อาจทราบได้ว่ากระสุนปืนที่ยิงถูกผู้ตายทั้ง 3 มีแนววิถีกระสุนปืนมาจากทิศทางใด ทั้งที่ก่อนหน้านั้นซึ่งเป็นช่วงก่อนการรัฐประหารของ คสช. ในเดือนก.ย.56 ศาลได้มีคำสั่งไต่สวนการตาย จรูญ ฉายแม้น และ สยาม วัฒนนุกูล ผู้ชุมนุมฝั่ง นปช. ซึ่งเสียชีวิตในจุดเดียวกัน และเวลาใกล้เคียงกันกับทั้ง 3 คนข้างต้น ว่า วิถีกระสุนปืนยิงมาจากฝ่ายเจ้าพนักงานที่ถอยร่นจากแนวป้องกันบริเวณหน้าโรงเรียนสตรีวิทยาไปที่บริเวณซอยข้างวัดบวรนิเวศใกล้แยกสะพานวันชาติ โดยยังไม่ทราบว่าใครเป็นผู้ลงมือกระทำ
กลุ่มคนไทยในกรุงโตเกียวยืนชูป้ายประณามการทำร้าย จ่านิว ประท้วงเลือกตั้งไม่แฟร์ไม่ฟรี และเรียกร้องความยุติธรรมให้ ฮิโรยูกิ รอยเตอร์ ชาวญี่ปุ่น ที่ถูกยิงเสียชีวิตในเหตุการณ์ 10 เมษา 5330 มิ.ย.2562
ฮิโรยูกิ มูราโมโตะ,จ่านิว,ทำร้ายร่างกาย,ญี่ปุ่น,เลือกตั้ง,สิรวิชญ์ เสรีธิวัฒน์